**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ**

**ՆՈՅԵՄԲԵՐԻ 14-Ի N 1612-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| ՀՀ տարածքային կառավարման և ենթակառուցվածքների նախարարություն | | 25.06.2021թ. |
| N ՍՊ/15.3/16039-2021 |
| «Հայաստանի Հանրապետության կառավարության 2019 թվականի նոյեմբերի 14-ի N 1612-Լ որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ Տարածքային կառավարման և ենթակառուցվածքների նախարարությունն իր իրավասության սահմաններում առաջարկություններ չունի։  Առդիր՝ էլեկտրոնային նյութ (Մարզպետարաններից ներկայացված կարծիքների համաձայն ևս առաջարկություններ չկան): | **Ընդունվել է** | |
| ՀՀ արդարադատության նախարարություն | | 29.06.2021թ. |
| N 01/27.4/18142-2021 |
| 1. «Հայաստանի Հանրապետության կառավարության 2019 թվականի նոյեմբերի 14-ի N 1612-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 1-ին ենթակետով սահմանված հավելվածի 24-րդ կետի 1-ին և 2-րդ կետերում «տնտեսավարողի կողմից» բառերից հետո անհրաժեշտ է լրացնել «սույն ծրագրի» բառերը: | **Ընդունվել է** | |
| 2. Նախագծի 1-ին կետի 2-րդ ենթակետով նախատեսվում է հավելվածի 29-րդ կետը շարադրել հետևյալ խմբագրությամբ՝ *ծրագրի մոնիթորինգի իրականացման կարգը սահմանում է նախարարությունը:*  Սահմանադրության 6-րդ հոդվածի 1-ին մասի համաձայն՝ *պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով:*  «Նորմատիվ իրավական ակտերի մասին» օրենքի 2-րդ հոդվածի համաձայն՝ **ներքին (լոկալ)  կամ անհատական իրավական ակտերը կարող են ընդունվել նորմատիվ** իրավական ակտի հիման վրա և դրան համապատասխան:  Հաշվի առնելով վերոգրյալ կարգավորումները՝ անհրաժեշտ է նկատի ունենալ, որ ներկայացված ներքին իրավական ակտով չի կարող նախարարությանը տրվել մոնիթորինգի իրականացման կարգը սահմանելու լիազորություն:  Ինչպես նաև անհրաժեշտ է անդրադառնալ հավելվածի գործող 29-րդ կետին, համաձայն որի՝ *ծրագրի մոնիթորինգն իրականացնում է Նախարարությունը։*  Այս կետի փոփոխության դեպքում բաց է մնում այն հատվածը, թե ով պետք է իրականացնի մոնիթորինգը: Հետևաբար՝ անհրաժեշտ կլինի լրացնել նաև այդ բացը: | **Ընդունվել է** | |
| 3. Նախագծի 1-ին կետի 1-ին ենթակետով սահմանված հավելվածի 24-րդ կետի 3-րդ ենթակետն անհրաժեշտ է խմբագրել, մասնավորապես՝ «չեն փոխհատուցում» բառերից հետո «ստորակետը» փոխարինելով «վերջակետով»:  Ինչպես նաև Նախագծի 1-ին կետի 4-րդ և 5-րդ ենթակետերում «տողում» բառն անհրաժեշտ է փոխարինել «կետում» բառով՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 5-րդ մասի դրույթները, այն է՝ *ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով:* | **Ընդունվել է** | |
| 4. Նախագծի 2-րդ կետով նախատեսվում է հետևյալ կարգավորումը*՝ սույն որոշումն ուժի մեջ է մտնում հրապարակմանը հաջորդող օրվանից, բացառությամբ սույն որոշման 1-ին կետի 4-րդ և 5-րդ ենթակետերի, որոնց գործողությունը տարածվում է նախկինում կնքված և գործող պայմանագրերից ծագող հարաբերությունների վրա:*  Հաշվի առնելով, որ որոշման 1-ին կետի 4-րդ և 5-րդ ենթակետերի ուժի մեջ մտնելու վերաբերյալ կարգավորումը բացակայում է՝ Նախագծի 2-րդ կետն անհրաժեշտ է խմբագրել և նշել դրանց ուժի մեջ մտնելու ժամկետը:  Ինչպես նաև, նկատի ունենալով, որ որոշման 1-ին կետի 4-րդ և 5-րդ ենթակետերին նախատեսվում է տալ հետադարձ ուժ, անհրաժեշտ է հիմնավորել նման կարգավորում նախատեսելու անհրաժեշտությունը: | **Ընդունվել է** | |
| ՀՀ ֆինանսների նախարարություն | | 13.07.2021թ. |
| N 01/8-1/11220-2021 |
| Ձեր 01.07.2021թ. N 01/7252-2021 գրությամբ ներկայացված «Հայաստանի Հանրապետության կառավարության 2019 թվականի նոյեմբերի 14-ի N 1612-Լ որոշման մեջ փոփոխություններ կատարելու մասին ՀՀ կառավարության որոշման նախագծի վերաբերյալ առաջարկություններ չունենք: | **Ընդունվել է** | |